Ehdotus: neuvoston asetus tiettyjen EHTY- ja EY-terästuotteiden viennistä entisestä Jugoslavian tasavallasta Makedoniasta Euroopan yhteisöön (kaksinkertaisen tarkkailun järjestelmä) annetun asetuksen (EY) N:o 152/2002 kumoamisesta /* KOM/2007/0436 lopull. - ACC 2007/0158 */





[pic] | EUROOPAN YHTEISÖJEN KOMISSIO | Bryssel 17.10.2007 KOM(2007) 436 lopullinen 2007/0158 (ACC) Ehdotus: NEUVOSTON ASETUS tiettyjen EHTY- ja EY-terästuotteiden viennistä entisestä Jugoslavian tasavallasta Makedoniasta Euroopan yhteisöön (kaksinkertaisen tarkkailun järjestelmä) annetun asetuksen (EY) N:o 152/2002 kumoamisesta (komission esittämä) PERUSTELUT Ehdotuksessa neuvoston päätökseksi, joka koskee yhteisön kantaa EY:n ja entisen Jugoslavian tasavallan Makedonian vakautus- ja assosiaationeuvoston päätökseen vakautus- ja assosiaatiosopimuksen terästuotteita koskevan pöytäkirjan nro 2 muuttamisesta, komissio ehdottaa, että lopetetaan kaksinkertaisen tarkkailun järjestelmä entisestä Jugoslavian tasavallasta Makedoniasta peräisin olevien tiettyjen terästuotteiden tuonnissa yhteisöön. Jos vakautus- ja assosiaationeuvosto tekisi tällaisen päätöksen, tällä ehdotuksella pantaisiin kyseinen päätös täytäntöön yhteisön osalta. Sen olisi vakautus- ja assosiaationeuvoston päätöksen tavoin tultava voimaan [1. tammikuuta 2008]. Neuvostoa pyydetään tästä syystä hyväksymään liitteenä oleva ehdotus. 2007/0158 (ACC) Ehdotus: NEUVOSTON ASETUS tiettyjen EHTY- ja EY-terästuotteiden viennistä entisestä Jugoslavian tasavallasta Makedoniasta Euroopan yhteisöön (kaksinkertaisen tarkkailun järjestelmä) annetun asetuksen (EY) N:o 152/2002 kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen sekä katsoo seuraavaa: 1. Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen terästuotteita koskevassa pöytäkirjassa nro 2 perustetaan kaksinkertaisen tarkkailun järjestelmä, jossa ei sovelleta määrällisiä rajoituksia, käytettäväksi entisestä Jugoslavian tasavallasta Makedoniasta peräisin olevien terästuotteiden tuonnissa yhteisöön. 2. Tiettyjen EHTY- ja EY-terästuotteiden viennistä entisestä Jugoslavian tasavallasta Makedoniasta Euroopan yhteisöön (kaksinkertaisen tarkkailun järjestelmä) ja asetuksen (EY) N:o 190/98 kumoamisesta 21 päivänä tammikuuta 2002 annetulla asetuksella (EY) N:o 152/2002[1] pantiin täytäntöön tämä kaksinkertaisen tarkkailun järjestelmä. 3. Vakautus- ja assosiaationeuvosto muutti terästuotteita koskevaa pöytäkirjaa nro 2 […] päivänä […]kuuta […] tekemällään päätöksellä xxx[2] kaksinkertaisen tarkkailun järjestelmän lopettamiseksi. Sen vuoksi asetus (EY) N:o 152/2002 olisi kumottava [1 päivästä tammikuuta 2008] alkaen, ON ANTANUT TÄMÄN ASETUKSEN: 1 artikla Kumotaan asetus (EY) N:o 152/2002. 2 artikla Tämä asetus tulee voimaan [1 päivänä tammikuuta 2008]. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta Puheenjohtaja [1] EYVL L 25, 29.1.2002, s. 1, asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1). [2] EUVL L xx, xx.xx.xxxx, s. x.